ai4bharat/Pralekha huggingface dataset:
राष्ट्रपति सचिवालय
राष्ट्रपति ने ईस्टर की शुभकामनाएं दीं
राष्ट्रपति श्री रामनाथ कोविंद ने ईस्टर की पूर्व संध्या पर अपने संदेश में कहा, “ईस्टर के पावन अवसर पर, मैं भारत और विदेश में रह रहे सभी देशवासियों को, विशेष रूप से ईसाई समुदाय के लोगों को, बधाई और शुभकामनाएं देता हूं।
ऐसी मान्यता है कि आज के ही दिन यीशु मसीह का पुनः अवतरण हुआ था। इसी शुभ अवसर की याद में ‘ईस्टर’ का त्योहार मनाया जाता है। यीशु के अनुयायियों के लिए अति पवित्र यह त्योहार हमें प्रेम, त्याग और क्षमा के मार्ग पर चलने के लिए प्रेरित करता है। आइए, हम यीशु मसीह की शिक्षाओं से प्रेरणा लें और सम्पूर्ण मानवता की भलाई के लिए साथ मिलकर काम करें।
मेरी कामना है कि त्योहार के माध्यम से हमारे बीच परस्पर एकता की भावना मजबूत हो और हमारे राष्ट्र तथा समाज की खुशहाली और समृद्धि के लिए हम सब प्रतिबद्ध होकर आगे बढ़ते रहें। इस समय हम यह भी संकल्प लें कि कोविड-19 से उत्पन्न संकट का सामना करने के लिए हम सब लोग ‘सोशल डिस्टेंसिंग’ व अन्य सरकारी निर्देशों का पालन करते हुए इस पावन उत्सव को घर में रहकर परिवार के साथ मनाएं।”
राष्ट्रपति के संदेश को देखने के लिए यहां क्लिक करें-
रक्षा मंत्रालय
ऑफिसर्स ट्रेनिंग एकेडमी गया  से 12 जून 2021 को 89 जेंटलमैन कैडेट्स पास आउट
एक शानदार पासिंग आउट परेड में अधिकारी प्रशिक्षण अकादमी, गया  से कुल 89 जेंटलमैन कैडेट {विशेष कमीशंड ऑफिसर्स  के 46वें कोर्स से 20, टेक्निकल एंट्री स्कीम  के 43 वें कोर्स से 60 जेंटलमैन कैडेट एवं असम राइफल्स से 9} आज सख्त कोविड प्रोटोकॉल का पालन करते हुए पास आउट हुए । टीईएस कोर्स के युवा अधिकारी अब मिलिट्री कॉलेज ऑफ इलेक्ट्रॉनिक्स एंड मैकेनिकल इंजीनियरिंग , सिकंदराबाद, मिलिट्री कॉलेज ऑफ टेलीकम्युनिकेशन इंजीनियरिंग , महू और कॉलेज ऑफ मिलिट्री इंजीनियरिंग , पुणे की विभिन्न आर्मी कैडेट ट्रेनिंग विंग्स में इंजीनियरिंग में डिग्री हासिल करेंगे।
गया की ऑफिसर्स ट्रेनिंग एकेडमी के कमांडेंट लेफ्टिनेंट जनरल जी. ए. वी. रेड्डी ने बतौर समीक्षा अधिकारी परेड की समीक्षा की। सख्त सोशल डिस्टेंसिंग और व्यक्तिगत सुरक्षा प्रोटोकॉल का पालन करते हुए पूरे समारोह को उचित कोविड सावधानियों के साथ आयोजित किया गया था ।
विशेष कमीशंड ऑफिसर्स कोर्स में ऑर्डर ऑफ मेरिट में पहले स्थान पर आने के लिए सिल्वर मेडल अकादमी कैडेट एडजुटेंट गुरुमयूम कैनेडी शर्मा को प्रदान किया गया और गुरेज कंपनी को स्प्रिंग टर्म 2021 के दौरान सर्वश्रेष्ठ समग्र प्रदर्शन के लिए चीफ ऑफ आर्मी स्टाफ बैनर से सम्मानित किया गया।
परेड को संबोधित करते हुए कमांडेंट ने जेंटलमैन कैडेट्स को उत्कृष्ट ड्रिल के लिए बधाई दी तथा युवा अधिकारियों से निस्वार्थ, समर्पित और पेशेवर सेवा प्रदान करते हुए अपने राष्ट्र और अपने अल्मा मेटर को गौरवान्वित करने का आग्रह किया । उन्होंने उनसे ऐसा विद्वान योद्धा होने के महत्व पर जोर दिया जो युद्ध के मैदान पर असंख्य चुनौतियों के लिए अभिनव प्रतिक्रियाओं का नेतृत्व कर विरोधियों को मात देते हैं । लाइव स्ट्रीमिंग के माध्यम से इस कार्यक्रम को देख रहे गौरवान्वित माता-पिता को बधाई देते हुए लेफ्टिनेंट जनरल जी. ए. वी. रेड्डी ने कहा कि वे उन भाग्यशाली कुछ लोगों में से हैं जिनके बेटों को उन सशस्त्र बलों में सेवा करने का अवसर मिलेगा जो दुनिया में सर्वश्रेष्ठ में से हैं।
ऑफिसर्स ट्रेनिंग एकेडमी, गया दिनांक 18 जुलाई 2011 को 'शौर्य ज्ञान संकल्प'  के आदर्श वाक्य के साथ गठित की गई थी । वर्तमान में अकादमी तकनीकी प्रवेश योजना  और विशेष कमीशंड अधिकारी  प्रविष्टियों के लिए प्रशिक्षण आयोजित करती है । टीईएस कोर्स के जेंटलमैन कैडेट्स अपनी इंटरमीडिएट की परीक्षा पूरी करने के बाद अकादमी में शामिल होते हैं, जबकि एससीओ जेंटलमैन कैडेट्स रैंक से चुने जाते हैं।
युवा कार्यक्रम एवं खेल मंत्रालय
खेलो इंडिया यूनिवर्सिटी गेम्स 2021 सांस्कृतिक कार्यक्रम एक शानदार आयोजन है, जो मन को तनाव-मुक्त करने के साथ आनंद देता है: केआईयूजी एथलीट
जैन विश्वविद्यालय के छात्रों द्वारा 25 अप्रैल, 2022 से 02 मई, 2022 तक सांस्कृतिक कार्यक्रमों और हस्तशिल्प के स्टालों का आयोजन किया जा रहा है
एथलीट दिन में विभिन्न प्रतिस्पर्धाओं के लिए कड़ी मेहनत करते हैं। जैन विश्वविद्यालय, जो बेंगलुरु में खेलो इंडिया यूनिवर्सिटी गेम्स 2021 की मेजबानी कर रहा है, के छात्रों ने 25 अप्रैल 2022 से 02 मई 2022 तक विभिन्न सांस्कृतिक कार्यक्रमों के माध्यम से एथलीटों का मनोरंजन करने और वातावरण को उत्साह व उमंग से परिपूर्ण बनाये रखने की जिम्मेदारी ली है।
जैन विश्वविद्यालय परिसर में एक बड़े मैदान पर, सांस्कृतिक कार्यक्रम के आयोजकों ने एक विशाल मंच का निर्माण किया है, जिस पर आठ-दिवसीय कार्यक्रम के दौरान नृत्य, संगीत, फैशन व अन्य का प्रदर्शन किया जाएगा। सांस्कृतिक कार्यक्रममें कई स्टाल भी हैं, जो कावेरी हस्तशिल्प, जूट बैग और प्राकृतिक साबुन जैसी वस्तुओं को प्रदर्शित कर रहे हैं। सांस्कृतिक कार्यक्रम, खेलो इंडिया यूनिवर्सिटी गेम्स 2021 में मौजूद सभी  के लिएखुला है। खेलो इंडिया यूनिवर्सिटी गेम्स 2021 में एक मजबूत सुरक्षा प्रणाली संचालन में है, ताकि सभी व्यक्ति परिसर में सुरक्षित महसूस करें, क्योंकि खेलों और सांस्कृतिक कार्यक्रमों का आयोजन पूरे दिन जारी रहता है।
इस कार्यक्रम के लिए कलाकारों को चुने जाने के तरीके के बारे में सांस्कृतिक संयोजक और जैन विश्वविद्यालय की छात्र निकिता सिल ने कहा, "जैन विश्वविद्यालय के सभी कॉलेजों की नृत्य, संगीत और फैशन के लिए अपनी पेशेवर टीमें हैं। इसलिए प्रत्येक कॉलेज ने सांस्कृतिक कार्यक्रम के प्रत्येक कला-रूप के लिए अपनी टीमों को भेजा है। विश्वविद्यालय में छह परिसर हैं और प्रत्येक परिसर चार-पांच कार्यक्रम पेश कर रहा है।"
पंजाबी विश्वविद्यालय की वॉलीबॉल खिलाड़ी - वंशिका वर्मा ने खेल में हार का सामना करने के बाद सांस्कृतिक कार्यक्रम का अच्छी तरह से आनंद लिया, "हमें सांस्कृतिक कार्यक्रम में बहुत मज़ा आया। हमने इसका बहुत आनंद लिया। सभी तनाव कार्यक्रम के अंत होने तक ख़त्म हो गए थे। क्वार्टर फाइनल में पराजित होने के बाद हम वहां गए थे, इसलिए हार के बाद तनाव-मुक्त होने का यह एक अच्छा तरीका था। हमने बॉलीवुड और पंजाबी गीतों पर नृत्य किया।"
वॉलीबॉल प्रतियोगिता में स्वर्ण जीतने वाली एसआरएम विश्वविद्यालय की एज़िलमथी डीपी ने कहा, "हम अपने सेमीफाइनल मैच के बाद सांस्कृतिक कार्यक्रम में गए। हमने आयोजन स्थल पर नृत्य किया और कार्यक्रम एवं संगीत का आनंद लिया। हम अपने फाइनल को लेकर थोड़ा घबराए हुए थे, भले ही हमने सेमीफाइनल जीता था, इसलिए सांस्कृतिक कार्यक्रम में जाना और कुछ आनंद लेना, टीम के लिए अच्छा था।"
खेलो इंडिया यूनिवर्सिटी गेम्स 2021 में शामिल सभी लोगों को अगले कुछ दिनों में विभिन्न प्रकार के शो देखने का अवसर मिलेगा, जिनके मुख्य आकर्षण होंगे – एक्यम नृत्य, स्टैंड अप कॉमेडी, कंटेम्परेरी डांस, कथक, फ्री स्टाइल डांस आदि।
नागरिक उड्डयन मंत्रालय
3,13,668 घरेलू यात्रियों ने 28 फरवरी 2021 को हवाई यात्रा की
25 मई 2020 को घरेलू उड़ानों के फिर से शुरू होने के बाद से यात्रियों की यह सबसे अधिक संख्या
केंद्रीय नागरिक उड्डयन राज्य मंत्री , श्री हरदीप एस पुरी ने कहा कि 28 फरवरी 2021 को 2,353 उड़ानों में घरेलू यात्रियों की संख्या 3,13,668 रही। उन्होंने कहा कि 25 मई 2020 को घरेलू उड़ानों के फिर से शुरू होने के बाद यात्रियों की यह सबसे अधिक संख्या है।
28 फरवरी 2021 को उड़ान आवाजाही की कुल संख्या 4699 थी। हवाईअड्डों पर आने वाले लोगों की कुल संख्या 6,17,824 थी।
कोविड -19 महामारी के कारण घरेलू उड़ान संचालन 24 मार्च 2020 की मध्यरात्रि  से बंद कर दिया गया था । दो महीने बाद, 25 मई 2020 को परिचालन फिर से शुरू हुआ था।
राष्ट्रपति सचिवालय
राष्ट्रपति ने असम, बिहार और उत्तर प्रदेश में बाढ़ प्रभावित लोगों के लिए रेड क्रॉस की ओर से भेजी गई राहत सामग्री की खेप रवाना की
राष्ट्रपति श्री राम नाथ कोविंद ने रेड क्रॉस की ओर से बाढ़ प्रभावित राज्यों के लिए भेजी गई राहत आपूर्ति सामग्री से लदे नौ ट्रकों को आज राष्ट्रपति भवन से रवाना किया। इस अवसर पर केन्द्रीय स्वास्थ्य और परिवार कल्याण मंत्री डॉ. हर्षवर्धन भी उपस्थित थे। राष्ट्रपति भारतीय रेड क्रॉस सोसाइटी के अध्यक्ष भी हैं।
असम, बिहार और उत्तर प्रदेश के बाढ़ प्रभावित लोगों के लिए ये राहत सामग्री दिल्ली से संबंधित राज्यों को रेलगाड़ियों के जरिए पहुंचाई जाएगी, जहां रेड क्रॉस की शाखाएं इन्हें आगे जरूरतमंद लोगों तक बांटेंगी।
इस राहत सामग्री में तिरपाल, टेंट, साड़ी, धोती, सूती कंबल, रसोई सेट, मच्छरदानी, चादरें, बाल्टियाँ और दो जल शोधन मशीनें शामिल हैं। इसके अलावा कोविड से बचाव के लिए इस्तेमाल किए जाने वाले सर्जिकल मास्क, पीपीई किट, दस्ताने और फेस शील्ड भी इस खेप का हिस्सा हैं। बाढ़ प्रभावित राज्यों में इनका इस्तेमाल मुख्य रूप से राहत और पुनर्वास कार्यों में अग्रिम पंक्ति में तैनात आईआरसीएस चिकित्सा सेवाओं के लोगों तथा आईआरसीएस के स्वयंसेवकों के लिए किया जाएगा।
उपरोक्त सामग्रियों की आपूर्ति बाढ़ प्रभावित लोगों को राज्यों की रेड क्रॉस शाखाओं द्वारा पहले से वितरित की जा चुकी राहत सामग्रियों के अतिरिक्त है।
रेडक्रास सोसाइटी के महासचिव श्री आर.के.जैन ने राहत सामग्री की खेप रवाना किए जाने के अवसर पर देश के विभिन्न हिस्सों में बाढ़ और कोविड से प्रभावित लोगों की सेवा के लिए रेड क्रॉस की ओर से की गई विभिन्न पहलों और कार्यों की राष्ट्रपति को जानकारी दी। राष्ट्रपति सचिवालय और रेड क्रॉस सोसाइटी के कई अधिकारी भी इस अवसर पर उपस्थित थे।
विज्ञान एवं प्रौद्योगिकी मंत्रालय
कृत्रिम प्रकाश संश्लेषण कार्बन कैप्चर और रूपांतरणका उपाय प्रदान करेगा
वैज्ञानिकों नेवातावरण में अतिरिक्त कार्बन डाइऑक्साइड को नियंत्रित करने के उद्देश्य से वातावरण में कार्बन डाइऑक्साइड की मात्रा कम करने की प्रकृति की अपनी प्रक्रिया,यानि प्रकाश संश्लेषण, का नकल करने के लिए एक विधि का पता लगाया है। यह कृत्रिम प्रकाश संश्लेषण  सौर ऊर्जा का उपयोग करके नियंत्रण में लिए गए कार्बन डाइऑक्साइड को कार्बन मोनोऑक्साइड  में परिवर्तित करता है, जिसे आंतरिक दहन इंजन के ईंधन के रूप में उपयोग में लाया जा सकता है।
इस कृत्रिम प्रकाश संश्लेषण  में, वैज्ञानिकसरल नैनो संरचनाओं के साथ अनिवार्य रूप से प्राकृतिक प्रकाश संश्लेषण में होने वाली मौलिक प्रक्रिया काही पालन कर रहे हैं। हालांकि, एपी को अंजाम देने के उद्देश्य से एक सफल उत्प्रेरक के रूप में कार्य करने के लिए ढेर सारी बाधाओं से जुझनाहोता है।
भारत सरकार के विज्ञान एवं प्रौद्योगिकी विभाग  केएक स्वायत्त संस्थान जवाहरलाल नेहरू सेंटर फॉर एडवांस्ड साइंटिफिक रिसर्च के वैज्ञानिकों की एक टीम ने एक फोटोसेंसिटाइज़र  से लैस एक धातु-कार्बनिक ढांचे  पर आधारित एक एकीकृत उत्प्रेरक प्रणाली को डिजाइन और निर्मित किया है, जो सौर ऊर्जा और एक उत्प्रेरक केंद्र को प्रोत्साहित करसकते हैं जिससे अंततःकार्बन डाइऑक्साइड  को कम किया जा सकताहै। रॉयल सोसाइटी ऑफ केमिस्ट्री, यूके के 'एनर्जी एंड एनवायरनमेंटल साइंस' जर्नल में प्रकाशन के लिए ऊपर वर्णित शोध को स्वीकार कर लिया गया है।
वैज्ञानिकों ने एक फोटोसेंसिटाइज़र, जोकि एक रासायनिक है और जिसे रुथेनियम बाईपायरिडिल कॉम्प्लेक्स 2Cl2]) कहा जाता हैऔर एक उत्प्रेरक भाग,जिसे रेनियम कार्बोनिल कॉम्प्लेक्स 2Cl]) कहा जाता है और जो कृत्रिम प्रकाश संश्लेषण के लिएनैनो-स्पेस के धातु-कार्बनिक फ्रेमवर्क के अंदर होता है,को स्थिर किया है। ये दोनों आण्विक निकाय एक छिद्रयुक्त धातु-कार्बनिक फ्रेमवर्क प्रणाली के सीमित नैनो-स्पेसमें एक – दूसरे के आसपास रहते हैं, जिसके परिणामस्वरूप कमरे के तापमान पर कार्बन डाइऑक्साइड  के उत्कृष्ट उद्ग्रहण की क्षमता होती है। यह सिंथेटिक रणनीति कुशल सौर प्रकाश चालित फोटोकैटलिसिस को सशक्त बनाती है।
इस विकसित उत्प्रेरक ने 99% से अधिक चयनात्मकता के साथ दृश्य-प्रकाश-चालित कार्बन डाइऑक्साइड  में कमी को कार्बन मोनोऑक्साइड  मेंपरिवर्तित करने का उत्कृष्ट प्रदर्शन किया। यह उत्प्रेरक ऑक्सीजन  का उत्पादन करने के लिए पानी का ऑक्सीकरण भी करता है। फोटोकैटलिटिक असेंबली ने, जब बिना किसी एडिटिव्स के पानी के एक माध्यम के भीतर सूर्य के सीधे प्रकाश मेंCO2की कमी का मूल्यांकन किया गया, कार्बन मोनोऑक्साइड  के उत्पादन का बेहतर प्रदर्शन दिखाया। विषम होने के नाते, इस एकीकृत उत्प्रेरक असेंबलीको,उसकी सक्रियता को खोये बिना, कई उत्प्रेरक चक्रों में पुन: उपयोग किया जा सकता है।
जेएनसीएएसआर टीम का मानना है कि इस जटिल डिज़ाइन और सिंथेटिक दृष्टिकोणकृत्रिम प्रकाश संश्लेषण की नकल करके CO2कैप्चर औरविभिन्न ऊर्जा-समृद्ध C1 और C2 रासायनिक फीडस्टॉक्स के रूपांतरण की एक नई एकीकृत उत्प्रेरक प्रणाली विकसित करने का मार्ग प्रशस्त करेंगे।
इस शोध के लेखकगण
प्रोफेसर तापस के. माजी संचिता कर्माकर डॉ. सौमित्र बर्मन फारूक अहमद रहीमी
[प्रकाशन लिंक:DOI: 10.1039/D0EE03643A
अधिक जानकारी के लिए, प्रोफेसर माजी  से संपर्क करें.]
नागरिक उड्डयन मंत्रालय
गणतंत्र दिवस 2022 में नागरिक उड्डयन मंत्रालय की झांकी को सर्वश्रेष्ठ मंत्रालय की झांकी के रूप में चुना गया
गणतंत्र दिवस 2022 के लिए नागरिक उड्डयन मंत्रालय  की झांकी को सर्वश्रेष्ठ केंद्रीय मंत्रालय की झांकी के रूप में चुना गया है। नागरिक उड्डयन मंत्रालय की झांकी में क्षेत्रीय संपर्क योजना  उड़ान  और इससे होने वाले समृद्ध लाभांश को प्रदर्शित किया गया। मंत्रालय द्वारा परिकल्पित और एएआई की ओर से कार्यान्वित इस योजना का उद्देश्य क्षेत्रीय संपर्क को आर्थिक रूप से टिकाऊ और किफायती तरीके से बढ़ावा देना है।
2016 में शुरू उड़ान योजना का उद्देश्य 'उड़े देश का आम नागरिक' की परिकल्पना का पालन करके टियर II और III शहरों में एक उन्नत विमानन बुनियादी ढांचे व हवाई संपर्क के साथ आम आदमी की आकांक्षाओं को पूरा करना है। 7 वर्ष की छोटी अवधि में आज 403 उड़ान रूट 65 अनुपयुक्त/असेवित  हवाई अड्डों को जोड़ते हैं, जिसमें हेलीपोर्ट और वॉटर एयरोड्रम  शामिल हैं तथा 80 लाख से अधिक लोग इससे लाभान्वित हुए हैं। उड़ान योजना ने पहाड़ी राज्यों, उत्तर-पूर्वी क्षेत्र और द्वीपों सहित पूरे भारत के कई क्षेत्रों को अत्यधिक लाभ पहुंचाया है।
देश की अर्थव्यवस्था पर उड़ान का सकारात्मक प्रभाव पड़ा है और उद्योग के साझेदारों खासकर एयरलाइंस ऑपरेटरों व राज्य की सरकारों से उत्कृष्ट प्रतिक्रिया देखी गई है। इस योजना के तहत अब 350 से अधिक नए शहर जुड़ने वाले हैं, जिनमें से 200 पहले से ही जुड़े चुके हैं और यह व्यापक व भौगोलिक रूप से फैले पूरे देश में कनेक्टिविटी देने के साथ-साथ संतुलित क्षेत्रीय विकास सुनिश्चित करता है, जिसके परिणामस्वरूप स्थानीय आबादी को आर्थिक विकास व रोजगार मिलता है।
इस योजना से सिक्किम में गंगटोक के पास पाक्योंग हवाई अड्डा, अरुणाचल प्रदेश में तेजू हवाई अड्डा और आंध्र प्रदेश में कुरनूल जैसे नए  हवाई अड्डों का विकास भी हुआ। इस योजना से गैर मेट्रो हवाई अड्डों के घरेलू यात्री हिस्से में 5 प्रतिशत की वृद्धि हुई है।
विमान के आकार की झांकी में सामने के हिस्से में भारत के विमानन में महिला शक्ति का चित्रण करते हुए महिला पायलटों को दिखाया, क्योंकि भारत विश्व स्तर पर महिला वाणिज्यिक पायलटों में सबसे ऊपर है। झांकी के पिछले हिस्से में बौद्ध धर्म के प्रतीक और उड़ान का आदर्श वाक्य. 'सब उड़ें, सब जुड़ें' दिखाया गया। मध्य भाग गया में बुद्ध प्रतिमा की विशेषता वाले बौद्ध सर्किट को प्रदर्शित किया गया, जहां उन्होंने ज्ञान प्राप्त किया, धमेख स्तूप, सारनाथ जहां उन्होंने अपना पहला उपदेश  दिया और महापरिनिर्वाण स्तूप, कुशीनगर जहां उन्होंने महापरिनिर्वाण प्राप्त किया इन सबको दिखाया गया। झांकी के मध्य भाग के दोनों किनारों में धरोहर स्थलों को दर्शाया गया। इसमें उत्तर से हुमायूं का मकबरा, पूर्व में कोणार्क सूर्य मंदिर, दक्षिण में हम्पी मंदिर का रथ और पश्चिम में अजंता की गुफाएं दिखाई गई हैं, जो हवाई सेवाओं से जुड़ी हैं।
एमजी/एएम/आरकेजे/वाईबी
(Visitor Counter : 384
स्वास्थ्य एवं परिवार कल्याण मंत्रालय
मजबूती से आगे बढ़ते हुए, भारत ने एक दिन में रिकॉर्ड 9 लाख से अधिक लोगों की कोविड जांच की
प्रति लाख जांच  लगातार बढ़ रही है, जो आज 23,668 रही
मजबूती से आगे बढ़ते हुए जांच के मामले में भारत नई ऊंचाइयां छू रहा है।
पहली बार रिकॉर्ड संख्या में एक दिन में 9 लाख से अधिक कोविड जांच की गईं। पिछले 24 घंटे के दौरान 9,18,470 लोगों की कोविड-19 जांच के साथ, भारत रोजाना 10 लाख नमूनों की जांच करने की अपनी प्रतिबद्धता की ओर तेजी से आगे बढ़ रहा है।
इस उपलब्धि के साथ, संचयी जांच 3.25 करोड़  से अधिक पर पहुंच चुकी है।
देशभर में नैदानिक प्रयोगशाला नेटवर्क के बढ़ने और जांच को आसान बनाने के प्रभावी उपायों के कारण वर्तमान संख्या में पर्याप्त तेजी आई है। इस तरह की केन्द्रित कार्रवाई के परिणामस्वरूप प्रति लाख जांच  तेजी से बढ़कर 23,668 पर पहुंच गई। टीपीएम लगातार तेजी से ऊपर की ओर बढ़ रही है।
जांच संख्या के लगातार बढ़ने के कारण पॉजिटिव दर में आनुपातिक गिरावट आ रही है। हालांकि जांच संख्या बढ़ने के साथ ही पॉजिटिव मामलों की दर आरंभ में बढ़ेगी। लेकिन अनेक राज्यों/संघ शासित प्रदेशों के अनुभवों से पता चलता है कि तेजी से आइसोलेशन में रखने, प्रभावी निगरानी और समय पर क्लिनिकल प्रबंधन जैसे अन्य उपायों के साथ जोड़ने पर मामले कम हुए है।
जैसे कि राष्ट्रीय औसत गिरकर 8 प्रतिशत से कम हो गया है, 26 राज्यों/संघ शासित प्रदेशों ने राष्ट्रीय औसत से भी कम की जानकारी दी है।
नैदानिक प्रयोगशालाओं के राष्ट्रीय नेटवर्क में भी वृद्धि हुई है। सरकारी क्षेत्र में 977 प्रयोगशालाओं और 517 निजी प्रयोगशालाओं के साथ प्रयोगशालाओं का बुनियादी ढांचा बढ़कर आज 1494 पर पहुंच चुका है। इनमें शामिल हैं :-
· रियल-टाइम आरटी पीसीआर आधारित जांच प्रयोगशालाएं: 764 
· ट्रूनेट आधारित जांच प्रयोगशालाएं: 611 
· सीबीएनएएटी आधारित जांच प्रयोगशालाएं: 119 
कोविड-19 संबंधित तकनीकी मुद्दों पर सभी प्रामाणिक और अद्यतन जानकारी, दिशा-निर्देश और सलाह के लिए नियमित रूप से देखें:https://www.mohfw.gov.in/और @MoHFW_INDIA
कोविड-19 संबंधी तकनीकी सवाल इस पर technicalquery.covid19[at]gov[dot]in और अन्य सवाल ncov2019[at]gov[dot]in और @CovidIndiaSeva पर भेजे जा सकते हैं।
कोविड-19 के बारे में किसी भी सवाल के लिए, कृपया स्वास्थ्य और परिवार कल्याण मंत्रालय के हेल्पलाइन नम्बर : +91-11-23978046 या 1075 पर सम्पर्क करें। कोविड-19 पर राज्यों/संघ शासित प्रदेशों के हेल्पलाइन नम्बरों की सूची इस पर उपलब्ध है https://www.mohfw.gov.in/pdf/coronvavirushelplinenumber.pdf .
विज्ञान एवं प्रौद्योगिकी मंत्रालय
भारत मानचित्र - 21वीं सदी
मानचित्र और सटीक भू-स्थानिक आंकड़े नदियों को जोड़ने, औद्योगिक कोरिडोर बनानेऔर स्मार्ट बिजली प्रणाली लागू करनेजैसी राष्ट्रीय बुनियादी ढांचा परियोजनाओं के लिए बेहद महत्वपूर्ण हैं। डिजिटल इंडिया, स्मार्ट सिटी, ई-कॉमर्स, स्वचालित ड्रोन, आपूर्ति, लॉजिस्टिक्स तथा शहरी परिवहन जैसी नई उभरती प्रौद्योगिकियों के लिए अधिक गहन, अधिक सटीक और सुदृढ़ मैपिंग की बेहद जरूरत है। कृषि से लेकर वित्त, निर्माण, खनन और स्थानीय उद्यम जैसी हर आर्थिक गतिविधि के लिए इनकी जरूरत है। भारत के किसान, छोटे व्यापारी और कॉरपोरेशन, आधुनिक भू-स्थानिक आंकड़ा प्रौद्योगिकी और मैपिंग सर्विस से बहुत लाभ उठा सकते हैं।
माननीय प्रधानमंत्री ने इस बात पर गौर किया कि देश के सत्ता प्रतिष्ठानों ने मैपिंग उद्योग पर बहुत सारे प्रतिबंध लागू कर रखे हैं।मानचित्रों के निर्माण से लेकर उनके प्रसार तक के काम में भारतीय कंपनियों को न सिर्फ लाइसेंस लेना पड़ता थाबल्किपूर्व अनुमति लेने की जटिल व्यवस्था का पालन करना पड़ता था। इन नियामक प्रतिबंधों के पालन में स्टार्टअप्स को अनावश्यक जटिलताओं का सामना करना पड़ता था, जिससे कई दशकों से इस क्षेत्र में नवाचार बाधित रहा।
भारत के ‘आत्मनिर्भर भारत’ दृष्टिकोण को वास्तविकता देने और देश को 5 खरब डॉलर की अर्थव्यवस्था बनाने के लक्ष्य को हासिल करने के लिए भू-स्थानिक आंकड़ों और मैपिंग नियमों को पूरी तरह से उदार बनाने की जरूरत है। विज्ञान एवं प्रौद्योगिकी विभाग भारत की मैपिंग नीति में बड़े पैमाने परखासतौर से भारतीय कंपनियों के लिए सुधार लागू करने की घोषणा करता है। वैश्विक तौर पर जो भी सामग्री तत्काल उपलब्ध है, उस पर भारत में प्रतिबंध लगाने की जरूरत नहीं है। अत: पहले प्रतिबंधित रहे भू-स्थानिक आंकड़े अब भारत में पूरी तरह उपलब्ध रहेंगे। इसके अलावा अब से हमारे कॉरपोरेशन्स और नवोन्मेषी न तो किसी प्रतिबंध के तहत आएंगेऔर ना ही उन्हें भारत की सीमा के भीतर कोई भी आंकड़ा एकत्र करने, बनाने, तैयार करने, उसका प्रसार करने, उसका भंडारण करने, प्रकाशन करनेऔरडिजिटल भू-स्थानिक आंकड़े और मैप अपडेट करनेके पहले कोई पूर्वानुमति लेनी होगी।
हमारे स्टार्टअप और मैपिंग नवोन्मेषी अब स्वप्रमाणित रूप से अपने विवेक का इस्तेमाल कर और दिशा-निर्देशों का पालन करते हुए काम कर सकेंगे। इसके साथ ही यह भी प्रस्ताव किया जाता है कि आधुनिक मैप निर्माण प्रौद्योगिकियों का लाभ उठाकर काम करने वाले भारतीय भू-स्थानिक नवाचारों के विकास के उपाय किये जाएंगे। ऐसे समय में जब विश्वभर में मैपिंग प्रौद्योगिकी का अगला संस्करण आने के लिए तैयार है, इस नीति से भारतीय नवोन्मेषियों को मैपिंग क्षेत्र में पर्याप्त तरक्की करने और अंतत: जीवन को सरल बनाने तथा छोटे व्यवसायियों को सशक्त बनाने में मदद मिलेगी। हम चाहते हैं कि भविष्य में भारत मैपिंग शक्ति के रूप में उभरे, भारत में स्वदेश निर्मित अगली पीढ़ी के मानचित्र बनें और हम इस नई प्रौद्योगिकी को शेष विश्व तक पहुंचाएं।
पृथ्वी विज्ञान मंत्रालय
अखिल भारतीय मौसम पूर्वानुमान
भारत मौसम विज्ञान विभाग के राष्ट्रीय मौसम पूर्वानुमान केंद्र के अनुसार:
- मानसून की उत्तरी सीमा  लगातार अक्षांश 5 डिग्री उत्तर/देशांतर 85 डिग्री पूर्व, अक्षांश 8 डिग्री उत्तर/देशांतर 90 डिग्री पूर्व, कार निकोबार, अक्षांश 11 डिग्री उत्तर/देशांतर 95 डिग्री पूर्व के जरिये गुजर रही है।
- अगले 4-5 दिनों के दौरान राजस्थान के ऊपर कुछ भागों में गर्म हवा तथा छिटपुट स्थानों पर प्रचंड गर्म हवा की स्थिति तथा पंजाब, हरियाणा, चंडीगढ़ तथा दिल्ली एवं विदर्भ के कुछ भागों के ऊपर गर्म हवा की स्थिति के बने रहने का अनुमान है।
अगले 4-5 दिनों के दौरान मध्य प्रदेश एवं उत्तर प्रदेश के दक्षिणी हिस्सों के ऊपर छिटपुट स्थानों पर गर्म हवा चलने का अनुमान है,अगले तीन दिनो के दौरान, तटीय आंध्र प्रदेश एवं यानम तथा तेलंगाना के ऊपर तथा 24 घंटों के बाद मराठवाड़ा तथा रायलसीमा के ऊपर गर्म हवा की स्थिति बनने का अनुमान है।
- 24 से 27 मई के दौरान पूर्वोत्तर राज्यों में भारी से बेहद भारी एवं छिटपुट स्थानों पर अत्यंत भारी वर्षा होने और पूर्वी भारत के समीपवर्ती क्षेत्रों में छिटपुट स्थानों पर भारी से बेहद भारी वर्षा होने का अनुमान है।
26-27 मई, 2020 के दौरान दक्षिण प्रायद्वीपीय भारत के कुछ भागों में छिटपुट स्थानों पर भारी वर्षा होने का अनुमान है।
भारत मौसम विज्ञान विभाग ने अगले पांच दिनों के दौरान उत्तर पश्चिम, मध्य एवं समीवर्ती प्रायद्वीपीय भारत के ऊपर गर्म से बेहद गर्म हवा की स्थितियों के बनने तथा 25-27 मई, 2020 के दौरान पूर्वात्तर भारत के ऊपर सघन वर्षा गतिविधियों का पूर्वानुमान व्यक्त किया है।
प्रेक्षित मौसम:
- कल पश्चिम राजस्थान के ऊपर एवं हरियाणा, दिल्ली, पूर्व राजस्थान तथा विदर्भ के छिटपुट क्षेत्रों में गर्म हवा की स्थिति देखी गई। सर्वोच्च अधिकतम तापमान चुरु  में 46.6 डिग्री सेल्सियस दर्ज की गई।
- पूर्वोत्तर भारत के हिस्से पिछले दो दिनों से भारी से बहुत भारी एवं छिटपुट स्थानों पर अत्यंत भारी वर्षा का अनुभव कर रहे थे। मेघालय में रिपोर्ट की गई वर्षा : सोहरा-33 एवं सोहरा  -28।
एसजी/एएम/एसकेजे/डीसी
(Visitor Counter : 471
|
स्वास्थ्य एवं परिवार कल्याण मंत्रालय
|
कोविड-19 टीकाकरण अपडेट- 250 वां दिन
भारत के समग्र टीकाकरण कवरेज ने 83 करोड़ के आंकड़े को पार किया
आज शाम 7 बजे तक टीके की 64 लाख से अधिक खुराकें दी गईं
एक ऐतिहासिक उपलब्धि के रूप में, भारत के कोविड-19 टीकाकरण कवरेज ने आज 83 करोड़  के आंकड़े को पार किया। आज शाम 7 बजे तक टीके की 64 लाख से ज्यादा  खुराकें दी गईं। आज देर रात तक दिन की अंतिम रिपोर्ट तैयार होने के साथ दैनिक टीकाकरण के आंकड़े और बढ़ने की उम्मीद है।
जनसंख्या के प्राथमिकता वाले समूहों के आधार पर टीके की खुराकों के कवरेज का निम्नलिखित तरीके से वर्गीकरण किया गया है:
|
|
टीके की खुराकों का समग्र कवरेज
|
|
स्वास्थ्यकर्मी 
|
|
पहली खुराक
|
|
1,03,70,167
|
|
दूसरी खुराक
|
|
87,83,665
|
|
अग्रिम मोर्चे के कार्यकर्ता 
|
|
पहली खुराक
|
|
1,83,47,221
|
|
दूसरी खुराक
|
|
1,46,66,596
|
|
18-44 वर्ष का आयु वर्ग
|
|
पहली खुराक
|
|
33,74,76,070
|
|
दूसरी खुराक
|
|
6,67,81,067
|
|
45-59 वर्ष का आयु वर्ग
|
|
पहली खुराक
|
|
15,36,39,648
|
|
दूसरी खुराक
|
|
7,14,56,603
|
|
60 वर्ष से अधिक
|
|
पहली खुराक
|
|
9,82,67,915
|
|
दूसरी खुराक
|
|
5,35,57,724
|
|
टीके की दी गई पहली खुराकों की संचयी संख्या
|
|
61,81,01,021
|
|
टीके की दी गई दूसरी खुराकों की संचयी संख्या
|
|
21,52,45,655
|
|
कुल
|
|
83,33,46,676
टीकाकरण अभियान में आज की उपलब्धि, जनसंख्या के प्राथमिकता वाले समूहों के आधार पर वर्गीकरण, इस प्रकार है:
|
|
दिनांक: 22 सितंबर, 2021 
|
|
स्वास्थ्यकर्मी 
|
|
पहली खुराक
|
|
329
|
|
दूसरी खुराक
|
|
15,310
|
|
अग्रिम मोर्चे के कार्यकर्ता 
|
|
पहली खुराक
|
|
518
|
|
दूसरी खुराक
|
|
46,969
|
|
18-44 वर्ष का आयु वर्ग
|
|
पहली खुराक
|
|
25,64,082
|
|
दूसरी खुराक
|
|
19,93,893
|
|
45-59 वर्ष का आयु वर्ग
|
|
पहली खुराक
|
|
6,21,778
|
|
दूसरी खुराक
|
|
6,42,742
|
|
60 वर्ष से अधिक
|
|
पहली खुराक
|
|
3,08,421
|
|
दूसरी खुराक
|
|
3,04,232
|
|
टीके की दी गई कुल पहली खुराक
|
|
34,95,128
|
|
टीके की दी गई कुल दूसरी खुराक
|
|
30,03,146
|
|
कुल
|
|
64,98,274
देश में सबसे ज्यादा जोखिम वाले आबादी समूहों को कोविड-19 से बचाने के एक उपकरण के रूप में इस टीकाकरण अभियान की उच्चतम स्तर पर नियमित रूप से समीक्षा और निगरानी की जाती है।
शिक्षा मंत्रालय
देशभर के केन्द्रीय विद्यालयों में छात्रों की उपस्थिति में वृद्धि
देशभर के केन्द्रीय विद्यालयों ने विभिन्न कक्षाओं के अपने छात्रों के साथ आमने-सामने रहकर पठन-पाठन का काम शुरू कर दिया है। गृह मंत्रालय और राज्य सरकारों द्वारा जारी दिशा-निर्देशों के अनुरूप केन्द्रीय विद्यालयों को अक्टूबर के महीने से चरणबद्ध रूप से खोला जा रहा है।
देशभर के सभी केन्द्रीय विद्यालयों से 11 फरवरी, 2021 को एकत्र आंकड़ों के अनुसार 9वीं कक्षा के औसत 42 प्रतिशत छात्र, 10वीं कक्षा के औसत 65 प्रतिशत छात्र, 11वीं कक्षा के 48 प्रतिशत छात्र और 12वीं कक्षा के 67 प्रतिशत छात्र स्कूलों में उपस्थित हो रहे हैं। इन आंकड़ों से संकेत मिलता है कि छात्रों की उपस्थिति में दिन प्रति दिन वृद्धि हो रही है। जिन राज्य सरकारों ने जूनियर कक्षाओं के लिए भी स्कूल खोलने की अनुमति दे दी है, वहां भी कुछ केन्द्रीय वि़द्यालयों में कक्षा 1 से 8 तक की पढ़ाई शुरू हो गई है।
छात्रों अथवा अभिभावकों की किसी भी शंका का समाधान करने के लिए स्कूलों ने माता-पिता और अभिभावकों के साथ नियमित संपर्क करना शुरू कर दिया है। छात्रों को उनके अभिभावकों की पूर्व अनुमति से ही स्कूलों में उपस्थित होने की मंजूरी दी जा रही है।
राज्य और केन्द्र सरकारों द्वारा जारी एसओपी का कोरोना महामारी के दृष्टिकोण से पूरी तरह से पालन किया जा रहा है। सभी केन्द्रीय विद्यालयों को स्पष्ट सलाह दी गई है कि वे विभिन्न कक्षाओं के छात्रों के लिए अलग-अलग समय तय करें और उनका पालन करें। इसके साथ ही पर्याप्त सुरक्षा उपाय तथा कक्षाओं में उचित शारीरिक दूरी का भी पालन करें।
हालांकि, जो छात्र स्कूल में उपस्थित नहीं हो रहे हैं, उनके लिए ऑनलाइन कक्षाओं का विकल्प भी खुला है। छात्र विभिन्न डिजिटल मंचों के जरिये अपने अध्यापकों के संपर्क में भी हैं।